Source: https://www.slov-lex.sk/pravne-predpisy/SK/ZZ/1991/455/19930101.html
Timestamp: 2019-08-18 02:38:07+00:00
Document Index: 13381411

Matched Legal Cases: ['§ 7', '§ 6', '§ 8', '§ 11', '§ 29', '§ 21', '§ 30', '§ 35', 'súd ', '§ 12', '§ 45', '§ 48', '§ 45', '§ 46', '§ 27', '§ 52', '§ 27', '§ 48', '§ 6', '§ 6', '§ 8', '§ 7', '§ 7', '§ 11', '§ 17', '§ 18', '§ 27', '§ 11', '§ 11', '§ 17', '§ 18', '§ 11', '§ 11', '§ 10', '§ 57', '§ 2', '§ 52', '§ 29', '§ 13', '§ 30', '§ 72']

Časová verzia predpisu účinná od 01.01.1993 do 30.06.1994
lekárov, lekárnikov, psychoterapeutov a prírodných liečiteľov, zdravotníckych pracovníkov včítane predavačov a spracovateľov liečivých rastlín, s výnimkou očných optikov, protetikov a pedikérov,
advokátov,4) komerčných právnikov5) a patentových zástupcov,6)
oprávnených inžinierov a zodpovedných geodetov,10)
usporadúvateľov divadelných, filmových a iných audiovizuálnych predstavení, koncertov, hudobných a tanečných vystúpení, výstav výtvarných diel, úžitkového umenia a prác ľudovej výtvarnej tvorivosti, festivalov a prehliadok v oblasti kultúry a umenia,11)
reštaurátorov a konzervátorov kultúrnych pamiatok a zbierkových predmetov, ktoré sú výtvarnými maliarskymi, sochárskymi dielami a dielami úžitkového umenia.
činnosť bánk a iných oprávnených osôb vykonávajúcich bankovú činnosť, sporiteľní,12) poisťovní,13) búrz, organizátorov mimoburzových trhov, obchodníkov s cennými papiermi a zariaďovanie a správa kolektívnych majetkových účastí,14)
banská činnosť a činnosť vykonávaná banským spôsobom,16)
výroba a rozvod elektriny, plynov a tepla, okrem malých elektrární,17)
námorná doprava a morský rybolov,18)
prevádzka celoštátnych dráh a súvisiace činnosti vykonávané prevádzkovateľom,19)
zriaďovanie a prevádzkovanie jednotnej telekomunikačnej siete včítane poskytovania služieb prostredníctvom tejto siete,20)
hromadná výroba humánnych a veterinárnych liečivých prípravkov,21)
výroba, dovoz, vývoz a odbyt psychotropných a omamných látok,22)
skúšobníctvo.23)
Sudcovia a prokurátori, zamestnanci štátnej správy a územnej samosprávy vo funkciách ustanovených zákonom, príslušníci bezpečnostných zborov a príslušníci ozbrojených síl môžu prevádzkovať živnosť, len pokiaľ to nevylučujú alebo neobmedzujú zákony, ktoré upravujú ich pracovnoprávne vzťahy alebo služobné pomery.24)
Fyzické osoby zastávajúce funkcie vedúcich pracovníkov v štátnych podnikoch, štátnych organizáciách alebo akciových spoločnostiach, kde rozhodujúci podiel akcií je vo vlastníctve štátu, nemôžu prevádzkovať živnosť v odbore, v ktorom je podnikateľom ich zamestnávateľ. Podmienky ustanoví osobitný zákon.
Fyzická osoba s bydliskom alebo právnická osoba alebo iné spoločenstvo so sídlom mimo územia Českej a Slovenskej Federatívnej Republiky (ďalej len „zahraničná osoba“) môže na území Českej a Slovenskej Federatívnej Republiky prevádzkovať živnosť za rovnakých podmienok a v rovnakom rozsahu ako česko-slovenské osoby, pokiaľ z iného zákona nevyplýva niečo iné. Musí však ustanoviť zodpovedného zástupcu.
Fyzické osoby, ktorým sa priznalo postavenie utečencov podľa osobitných predpisov,25) môžu prevádzkovať živnosť za rovnakých podmienok ako cudzinci, ktorí majú trvalý pobyt na území Českej a Slovenskej Federatívnej Republiky.
U právnickej osoby musí všeobecné podmienky podľa odseku 1 spĺňať jej zodpovedný zástupca.
Osobitnými podmienkami prevádzkovania živnosti sú odborná alebo iná spôsobilosť, pokiaľ ich tento zákon alebo osobitné predpisy vyžadujú.
Živnosť nemôže prevádzkovať fyzická a právnická osoba, na ktorej majetok bol vyhlásený alebo ukončený konkurz, po dobu troch rokov po ukončení konkurzu alebo po opätovnom potvrdení núteného vyrovnania.26)
Orgán určený zákonom národnej rady (ďalej len „živnostenský úrad“) môže odpustiť prekážku uvedenú v odsekoch 1 a 2, ak hospodárske pomery osoby a jej správanie nasvedčujú, že pri prevádzkovaní živnosti bude riadne plniť svoje záväzky. Pred rozhodnutím si vyžiada vyjadrenie príslušnej hospodárskej komory, ak je zriadená.
pri ohlasovacích živnostiach dňom ohlásenia, alebo pokiaľ je v ohlásení uvedený neskorší deň začatia živnosti, týmto dňom,
Zahraničným osobám, ktoré sa zapisujú do obchodného registra, sa pri splnení určených podmienok vydá živnostenský list alebo koncesná listina pred zápisom do tohto registra.
Osobám uvedeným v odsekoch 3 a 4 vzniká živnostenské oprávnenie dňom zápisu do obchodného registra. Ak nepodajú návrh na zápis v lehote 90 dní od doručenia živnostenského listu alebo koncesnej listiny alebo ak sa návrhu nevyhovie, musia uvedené doklady bez meškania vrátiť.
Živnostenské oprávnenie možno vykonávať na celom území Českej a Slovenskej Federatívnej Republiky.
Zodpovedný zástupca je fyzická osoba ustanovená podnikateľom, ktorá zodpovedá za riadnu technickú prevádzku živnosti a za dodržiavanie živnostenskoprávnych predpisov.
Zodpovedný zástupca musí mať bydlisko na území Českej a Slovenskej Federatívnej Republiky a byť schopný zúčastňovať sa na prevádzke v potrebnom rozsahu; nikto nemôže vykonávať funkciu zodpovedného zástupcu pre viac ako dvoch podnikateľov.
Ak je podnikateľ právnickou osobou, je vždy povinný ustanoviť zodpovedného zástupcu.
Ak je podnikateľom fyzická osoba, môže ustanoviť zodpovedného zástupcu, ktorého prostredníctvom bude živnosť prevádzkovať. Ak podnikateľ nespĺňa osobitné podmienky pre prevádzkovanie živnosti (§ 7) alebo ak nemá bydlisko na území Českej a Slovenskej Federatívnej Republiky, je povinný zodpovedného zástupcu ustanoviť.
Ustanovenie zodpovedného zástupcu pre ohlasovaciu živnosť, ako aj ukončenie výkonu jeho funkcie, oznámi podnikateľ bez meškania živnostenskému úradu.
Ustanovenie zodpovedného zástupcu pre koncesovanú živnosť predloží podnikateľ na schválenie živnostenskému úradu. Ustanovenie nadobúda účinnosť dňom, keď bolo rozhodnutie o schválení doručené. Ukončenie výkonu funkcie zodpovedného zástupcu oznámi podnikateľ bez meškania živnostenskému úradu, ktorý koncesiu udelil.
Ak zodpovedný zástupca prestane vykonávať funkciu, musí podnikateľ bez meškania ustanoviť nového zodpovedného zástupcu.
Živnostenský úrad môže povoliť prevádzkovanie živnosti na prechodný čas bez zodpovedného zástupcu, pokiaľ tým nemôže dôjsť k ohrozeniu životov a zdravia ľudí.
Ustanovenie odseku 9 sa nepoužije, ak v živnosti pokračuje podnikateľ, ktorý je fyzickou osobou, má bydlisko na území Českej a Slovenskej Federatívnej Republiky a spĺňa všeobecné i osobitné podmienky pre prevádzkovanie živnosti.
Ak osoba podľa odseku 1 písm. a) až c) nespĺňa podmienky ustanovené v § 6 a 7 alebo ak sú u nej prekážky podľa § 8 alebo ak nemá bydlisko na území Českej a Slovenskej Federatívnej Republiky, musí bez meškania ustanoviť zodpovedného zástupcu.
Pri rozdelení spoločnosti môžu pokračovať v živnosti zaniknutej spoločnosti všetky novovzniknuté spoločnosti, na ktoré prešla prevádzkáreň alebo vedľajšia prevádzkáreň, v ktorej sa príslušná živnosť zaniknutej spoločnosti prevádzkovala. Osoby oprávnené konať v mene rozdeľovanej spoločnosti oznámia živnostenskému úradu, v akom rozsahu bude každá z novovzniknutých spoločností v živnosti pokračovať, ako aj osobné údaje ich zodpovedných zástupcov. Živnostenský úrad na základe tohto oznámenia vydá nové živnostenské listy alebo koncesné listiny. Ustanovenie § 11 ods. 8 zostáva nedotknuté.
Prevádzkárňou sa rozumie priestor, v ktorom sa živnosť prevádzkuje.
Na základe živnostenského listu sa môže živnosť prevádzkovať aj v ďalších prevádzkárňach (ďalej len „vedľajšia prevádzkáreň“), ak túto skutočnosť podnikateľ oznámi v lehote jedného mesiaca živnostenskému úradu, v ktorého územnom obvode sa vedľajšia prevádzkáreň nachádza. Ak je vedľajšia prevádzkáreň v obvode iného živnostenského úradu, oznámi podnikateľ jej zriadenie aj živnostenskému úradu, ktorý vydal živnostenský list.
Oprávnenie na výkon koncesovanej živnosti vo vedľajšej prevádzkárni vzniká schválením živnostenského úradu, v ktorého územnom obvode sa vedľajšia prevádzkáreň nachádza. Ak je vedľajšia prevádzkáreň v obvode iného živnostenského úradu, oznámi podnikateľ jej zriadenie aj živnostenskému úradu, ktorý vydal koncesnú listinu.
Ustanovenia § 29 a 30 a ustanovenia o súhlase obce na umiestnenie prevádzkárne v obci29) sa použijú aj na vedľajšie prevádzkárne.
Odborná spôsobilosť sa preukazuje výučným listom30) alebo iným dokladom o riadnom ukončení učebného odboru a dokladom o vykonaní trojročnej praxe v odbore, prípadne v príbuznom odbore, pokiaľ nie je dĺžka praxe ustanovená v prílohe inak.
Doklady o odbornej spôsobilosti uvedené v § 21 možno nahradiť:
vysvedčením o absolvovaní vysokej školy v príslušnom technickom, prípadne ekonomickom odbore a dokladom o jednoročnej praxi v odbore alebo
úspešným vykonaním kvalifikačnej skúšky pred komisiou zloženou zo zástupcov živnostenského úradu, príslušnej strednej odbornej školy alebo stredného odborného učilišťa, ako aj príslušného živnostenského spoločenstva, ak je zriadené.
Obsahovú náplň a spôsob vykonávania skúšok podľa odseku 1 písm. d) ustanovia právne predpisy, ktoré vydajú príslušné ústredné orgány štátnej správy republík.
Pri pochybnostiach rozhodne živnostenský úrad po vyjadrení príslušnej hospodárskej komory a živnostenského spoločenstva, ak sú zriadené.
Podnikateľ je povinný umožniť živnostenskému úradu, aby sa skôr, než vydá preukaz živnostenského oprávnenia, aj kedykoľvek neskôr mohol presvedčiť prehliadkou na mieste o vhodnosti prevádzkárne.
Ak je to účelné z hľadiska požiadaviek ustanovených osobitnými predpismi alebo vzhľadom na iné okolnosti, najmä na posúdenie nezávadnosti prevádzkárne, môže živnostenský úrad na prehliadku podľa odseku 1 prizvať príslušné dotknuté orgány štátnej správy.
O prehliadke podľa odseku 1 vydá živnostenský úrad podnikateľovi potvrdenie.
Ak živnostenský úrad zistí, že stav prevádzkárne ohrozuje život, zdravie, bezpečnosť osôb, životné a pracovné prostredie alebo že prevádzkáreň má iné závady, spíše záznam o prehliadke, ktorý odovzdá alebo doručí podnikateľovi a dotknutému orgánu štátnej správy.
Prevádzkáreň i vedľajšia prevádzkáreň musí byť viditeľne označená obchodným menom, prípadne tiež uvedením predmetu podnikania.
Na dverách vchodu do prevádzkárne alebo na inom vhodnom a viditeľnom mieste musí byť uvedené:
obchodné meno, sídlo, prípadne bydlisko podnikateľa,
meno a priezvisko osoby zodpovednej za činnosť prevádzkárne,
predajná alebo prevádzková doba určená pre styk so zákazníkmi,
kategória a skupina pri pohostinských prevádzkárňach,
kategória a trieda pri prevádzkárňach poskytujúcich ubytovanie.
Pri uzavretí prevádzkárne je podnikateľ povinný, ak tomu nebránia vážne dôvody, aspoň tri dni vopred na vhodnom, viditeľnom mieste označiť začiatok a koniec uzavretia.
Podnikateľ, ktorý predáva tovar alebo poskytuje služby spotrebiteľovi, je povinný označiť tovar cenami alebo sprístupniť zákazníkom cenník alebo ich informovať o cenách iným vhodným spôsobom.33) Zákazníkovi sa musí umožniť overiť si správnosť účtovaných cien a správnosť merania. V prevádzkárni, prípadne pri prevádzkovaní živnosti sa smú používať iba meradlá, ktoré spĺňajú požiadavky ustanovené osobitnými predpismi.34)
Podnikateľ je povinný vydať na vyžiadanie zákazníkovi doklad o zakúpení tovaru alebo poskytnutí služby.
Podnikateľ preberá na seba zodpovednosť pred kontrolným orgánom za hodnoverné preukázanie spôsobu nadobudnutia tovaru a materiálu.
V prevádzkárni musí byť inšpekčná kniha, do ktorej zapisujú kontrolné orgány záznamy o vykonanej kontrole, o uložených a prijatých opatreniach.
kúpa tovaru za účelom jeho ďalšieho predaja a predaj,
vykonávanie dražieb mimo výkonu rozhodnutia.
Predaj podľa odseku 1 oznámi podnikateľ písomne najmenej 3 dni vopred obci príslušnej podľa miesta konania akcie.
Zriadenie pojazdnej predajne aj predaj z ložných plôch vozidiel oznámi podnikateľ živnostenskému úradu.
Ustanovenia § 30 a § 35 ods. 2 platia primerane.
Umiestnenie takých automatov mimo prevádzkárne ohlási podnikateľ vopred živnostenskému úradu, keď si predtým vyžiadal súhlas obce.
Činnosťou cestovnej kancelárie sa rozumie najmä organizovanie rekreačných, turistických, tematických a iných zájazdov a pobytov, sprostredkovanie prepravy, stravovania, ubytovania a nákupu vstupeniek a zabezpečovanie sprievodcovskej činnosti.
Kto hodlá prevádzkovať ohlasovaciu živnosť, je povinný to ohlásiť živnostenskému úradu miestne príslušnému podľa sídla podnikateľa alebo miesta podnikania.
Fyzická osoba v ohlásení uvedie:
meno a priezvisko, trvalé bydlisko, rodné číslo a údaj, či jej súd alebo správny orgán uložil zákaz činnosti týkajúci sa prevádzkovania živnosti, ak ustanoví zodpovedného zástupcu, uvedie tiež tieto údaje týkajúce sa jeho osoby; ak novú živnosť ohlasuje osoba zapísaná v obchodnom registri, pripojí tiež výpis z tohto registra,
predmet a miesto podnikania,
prevádzkáreň a vedľajšie prevádzkárne, pokiaľ sú zriadené,
dobu ukončenia podnikania, pokiaľ zamýšľa prevádzkovať živnosť po dobu určitú.
Fyzická osoba pripojí k ohláseniu:
výpis z registra trestov nie starší ako šesť mesiacov (ďalej len „výpis z registra trestov“), a ak je ustanovený zodpovedný zástupca, aj výpis z registra trestov zodpovedného zástupcu,
pri ohlasovacej remeselnej alebo viazanej živnosti doklad preukazujúci jej odbornú spôsobilosť, prípadne odbornú spôsobilosť zodpovedného zástupcu.
Právnická osoba pripojí k ohláseniu:
výpis z registra trestov svojho zodpovedného zástupcu,
pri ohlasovacej remeselnej alebo viazanej živnosti aj doklad preukazujúci odbornú spôsobilosť zodpovedného zástupcu.
K ohláseniu sa ďalej pripojí doklad o súhlase obce na umiestnenie prevádzkárne v obci.29)
Ak ohlásenie podáva zákonný zástupca osoby, ktorá nemá plnú spôsobilosť na právne úkony, doloží tiež privolenie príslušného súdu (§ 12).
V živnostenskom liste vydanom fyzickej osobe sa uvedie:
meno a priezvisko podnikateľa, jeho bydlisko a rodné číslo; ak je ustanovený zodpovedný zástupca, tiež údaje týkajúce sa jeho osoby,
obchodné meno a identifikačné číslo,
doba, na ktorú sa živnostenský list vydáva, ak ohlásila prevádzkovanie živnosti na dobu určitú,
V živnostenskom liste vydanom právnickej osobe sa uvedie:
obchodné meno, sídlo a identifikačné číslo, ak bola právnická osoba už pred ohlásením zapísaná v obchodnom registri, a osobné údaje zodpovedného zástupcu,
Ak živnostenský úrad zistí, že ohlásenie nemá náležitosti podľa § 45 a 46, vyzve podnikateľa, v lehote podľa odseku 1, aby odstránil závady. Vo výzve určí primeranú lehotu na ich odstránenie, najmenej však 15 dní. Ak sú na to závažné dôvody, môže živnostenský úrad na žiadosť podnikateľa predĺžiť lehotu i opakovane.
Ak podnikateľ odstráni závady v určenej lehote alebo v predĺženej lehote, platí, že ohlásenie bolo od začiatku bez závad. Ak podnikateľ neodstráni závady v určenej lehote, živnostenský úrad konanie zastaví.
Ak živnostenský úrad zistí, že podnikateľ nespĺňa podmienky ustanovené týmto zákonom, rozhodne o tom, že živnostenské oprávnenie ohlásením nevzniklo.
Živnostenský úrad zašle odpis živnostenského listu orgánu vykonávajúcemu správu dane, príslušnému orgánu štátnej štatistiky, obci, ktorá vyslovila súhlas s umiestnením prevádzkárne, hospodárskej komore a živnostenskému spoločenstvu, ak sú zriadené.
Ak tak ustanovuje osobitný zákon, zašle živnostenský úrad odpis živnostenského listu aj orgánu, ktorý určí osobitný zákon.
Ak podnikateľom je fyzická osoba, ktorá má bydlisko na území Českej a Slovenskej Federatívnej Republiky, zašle živnostenský úrad odpis živnostenského listu i orgánu, ktorý vykonáva jej sociálne zabezpečenie.
Ak je tak uvedené v prílohe tohto zákona, zašle živnostenský úrad odpis živnostenského listu aj organizácii, ktorej sa priznalo výhradné oprávnenie zastupovať autorov alebo výkonných umelcov vo výkone ich práv podľa autorského zákona.37)
Podnikateľ je povinný živnostenskému úradu oznámiť všetky zmeny týkajúce sa údajov a dokladov, ktoré sú ustanovené na ohlásenie živnosti, a predložiť doklady o nich do 15 dní od vzniku týchto zmien.
Na základe oznámenia podľa odseku 1 živnostenský úrad podľa okolností prípadu rozhodne o zmene živnostenského listu alebo o pozastavení prevádzkovania živnosti alebo živnostenské oprávnenie zruší. Odpis rozhodnutia zašle orgánom uvedeným v § 48.
Pre náležitosti žiadosti o koncesiu platia ustanovenia § 45 ods. 2 až 4 a § 46 ods. 1 písm. a), ods. 2 písm. a) a ods. 3 a 4 obdobne.
Ak na prevádzkovanie živnosti sú ustanovené podmienky odbornej spôsobilosti, k žiadosti o koncesiu priloží
fyzická osoba doklad preukazujúci jej odbornú a inú spôsobilosť, prípadne doklad preukazujúci odbornú a inú spôsobilosť zodpovedného zástupcu,
právnická osoba doklad preukazujúci odbornú a inú spôsobilosť zodpovedného zástupcu.
Ak je na prevádzkovanie živnosti podľa osobitných predpisov alebo prílohy č. 3 zákona potrebné oprávnenie alebo povolenie alebo vyjadrenie orgánu štátnej správy, živnostenský úrad mu predloží žiadosť o koncesiu; tento orgán je povinný zaujať stanovisko do 30 dní od doručenia žiadosti, pokiaľ v prílohe č. 3 nie je ustanovené inak. Jeho stanoviskom je živnostenský úrad viazaný.
Živnostenský úrad si ďalej vyžiada vyjadrenie hospodárskej komory alebo živnostenského spoločenstva, ak sú zriadené.
Pred rozhodnutím o koncesii živnostenský úrad zisťuje, či sú splnené všeobecné a osobitné podmienky pre prevádzkovanie živnosti a či možno predpokladať, že žiadateľ splní aj ďalšie podmienky (§ 27 ods. 3). Vychádza zo stanoviska orgánov uvedených v § 52 a prihliada aj na to, či je prevádzkáreň na prevádzkovanie živnosti spôsobilá.
Ak nie je splnená niektorá z podmienok podľa odseku 1 alebo ak nesúhlasí s udelením koncesie orgán štátnej správy príslušný podľa osobitných predpisov alebo obec, živnostenský úrad žiadosť zamietne.
Živnostenský úrad rozhodne o žiadosti o koncesiu do 60 dní odo dňa podania žiadosti, pokiaľ v prílohe č. 3 nie je ustanovené inak.
V koncesnej listine vydanej fyzickej osobe sa uvedie:
meno a priezvisko podnikateľa, trvalé bydlisko a rodné číslo, ak je ustanovený zodpovedný zástupca, tiež údaje týkajúce sa jeho osoby,
podmienky ustanovené pre prevádzku živnosti podľa § 27 ods. 3,
doba, na ktorú sa koncesná listina vydáva,
V koncesnej listine vydávanej právnickej osobe sa uvedie:
obchodné meno, sídlo a identifikačné číslo, ak bola právnická osoba už pred podaním žiadosti zapísaná v obchodnom registri, a osobné údaje zodpovedného zástupcu,
Podnikateľ je povinný oznámiť živnostenskému úradu všetky zmeny týkajúce sa údajov a dokladov, ktoré sú ustanovené ako náležitosti žiadosti o koncesiu, a predložiť o nich doklady do 15 dní od vzniku zmien.
Na základe oznámenia podľa odseku 1 živnostenský úrad podľa okolností prípadu rozhodne o zmene koncesnej listiny alebo o pozastavení prevádzkovania živnosti alebo živnostenské oprávnenie zruší. Odpis rozhodnutia zašle orgánom uvedeným v § 48.
uplynutím doby, pokiaľ živnostenský list alebo koncesná listina boli vydané na dobu určitú,
Živnostenský úrad, ktorý živnostenský list alebo koncesnú listinu vydal, zruší živnostenské oprávnenie, ak
podnikateľ už nespĺňa podmienky podľa § 6 ods. 1 písm. b) a c), ibaže v prípade podľa § 6 ods. 1 písm. b) bol ustanovený zodpovedný zástupca,
nastanú prekážky podľa § 8,
Živnostenský úrad, ktorý živnostenský list alebo koncesnú listinu vydal, môže živnostenské oprávnenie zrušiť alebo prevádzkovanie živnosti pozastaviť, ak podnikateľ:
závažným spôsobom porušuje podmienky ustanovené živnostenským listom alebo koncesnou listinou, týmto zákonom alebo inými právnymi predpismi,
nezačal prevádzkovať živnosť v lehote dlhšej ako päť rokov od vydania živnostenského listu alebo koncesnej listiny.
V prípade, že bolo zastavené používanie alebo prevádzkovanie zariadenia alebo časti zariadenia38) a podnikateľovi sa uložilo odstrániť závady, môže živnostenský úrad v zodpovedajúcom rozsahu zrušiť živnostenské oprávnenie alebo pozastaviť prevádzkovanie živnosti, ak podnikateľ neodstráni závady do jedného roka od uplynutia určenej lehoty, a ak nebola určená, do jedného roka od rozhodnutia.
Ak sa živnostenské oprávnenie zrušilo z dôvodov uvedených v odsekoch 2 a 3, môže podnikateľ ohlásiť ohlasovaciu živnosť alebo požiadať o vydanie koncesie najskôr po uplynutí jedného roka od právoplatnosti rozhodnutia o zrušení živnostenského oprávnenia.
Do registra sa zapisuje:
u fyzickej osoby meno, priezvisko a bydlisko, rodné a identifikačné číslo podnikateľa, ako aj údaje týkajúce sa zodpovedného zástupcu, ak je ustanovený; u právnickej osoby meno, obchodné meno, sídlo, identifikačné číslo a údaje týkajúce sa zodpovedného zástupcu,
druh živnosti,
podmienky pre prevádzku živnosti, pokiaľ boli ustanovené,
doba platnosti živnostenského listu alebo koncesnej listiny,
pozastavenie alebo zánik živnostenského oprávnenia.
Do registra môže nahliadať každý, kto osvedčí právny záujem.
Právnickej osobe prevádzkujúcej bez živnostenského oprávnenia činnosť, ktorá je predmetom voľnej živnosti, môže živnostenský úrad uložiť pokutu až do výšky 50 000 Kčs.
Ak osoba uvedená v odseku 1 tým získa značný majetkový prospech, môže jej živnostenský úrad uložiť pokutu až do výšky 100 000 Kčs.
Ak osoba uvedená v odseku 1 tým získa majetkový prospech veľkého rozsahu, môže jej živnostenský úrad uložiť pokutu až do výšky 500 000 Kčs.
Právnickej osobe prevádzkujúcej bez živnostenského oprávnenia činnosť, ktorá je predmetom remeselnej alebo viazanej živnosti, môže živnostenský úrad uložiť pokutu až do výšky 100 000 Kčs.
Ak osoba uvedená v odseku 1 tak robí bez toho, aby jej zodpovedný zástupca spĺňal podmienky podľa § 7, alebo ak tým získa značný majetkový prospech, môže jej živnostenský úrad uložiť pokutu až do výšky 200 000 Kčs.
Ak osoba uvedená v odseku 1 tým získa majetkový prospech veľkého rozsahu, môže jej živnostenský úrad uložiť pokutu až do výšky 750 000 Kčs.
Právnickej osobe prevádzkujúcej bez živnostenského oprávnenia činnosť, ktorá je predmetom koncesovanej živnosti, môže živnostenský úrad uložiť pokutu až do výšky 200 000 Kčs.
Ak tak robí osoba uvedená v odseku 1 bez toho, aby jej zodpovedný zástupca spĺňal podmienky podľa § 7, alebo ak tým získa značný majetkový prospech, môže jej živnostenský úrad uložiť pokutu až do výšky 500 000 Kčs.
Ak osoba uvedená v odseku 1 tým získa majetkový prospech veľkého rozsahu, môže jej živnostenský úrad uložiť pokutu až do výšky 1 000 000 Kčs.
Živnostenský úrad môže uložiť podnikateľovi pokutu až do výšky 100 000 Kčs, ak podnikateľ:
neustanoví v prípadoch, keď je na to povinný, zodpovedného zástupcu pre koncesovanú živnosť a nepredloží jeho ustanovenie na schválenie živnostenskému úradu alebo neoznámi ukončenie jeho funkcie zodpovedného zástupcu (§ 11 ods. 8),
preloží prevádzkáreň alebo zriadi vedľajšiu prevádzkáreň pri koncesovanej živnosti bez schválenia živnostenského úradu (§ 17 ods. 3 a § 18),
nedodržiava podmienky ustanovené pre prevádzkovanie koncesovanej živnosti (§ 27 ods. 3),
Živnostenský úrad môže podnikateľovi uložiť pokutu až do výšky 50 000 Kčs, ak podnikateľ:
neustanoví v prípadoch, keď je na to povinný (§ 11 ods. 6), zodpovedného zástupcu pre ohlasovaciu živnosť a neoznámi jeho ustanovenie živnostenskému úradu alebo neoznámi ukončenie jeho funkcie zodpovedného zástupcu (§ 11 ods. 7),
neohlási preloženie prevádzkárne alebo zriadenie vedľajšej prevádzkárne pri ohlasovacej živnosti živnostenskému úradu (§ 17 ods. 3 a § 18).
Živnostenský úrad môže podnikateľovi uložiť pokutu až do výšky 20 000 Kčs, ak podnikateľ:
neohlási živnostenskému úradu, že ustanovil zodpovedného zástupcu, hoci na to nebol povinný (§ 11 ods. 6 prvá veta),
neohlási, že zodpovedný zástupca už nemá bydlisko na území Českej a Slovenskej Federatívnej Republiky,
Živnostenský úrad môže uložiť zodpovednému zástupcovi pokutu až do výšky 20 000 Kčs, ak vykonáva funkciu zodpovedného zástupcu pre viac ako dvoch podnikateľov alebo napriek tomu, že už nemá bydlisko na území Českej a Slovenskej Federatívnej Republiky (§ 11 ods. 3).
Živnostenský úrad môže osobe, ktorá nesplní povinnosť vrátiť živnostenský list alebo koncesnú listinu (§ 10 ods. 5 a § 57 ods. 3), uložiť pokutu až do výšky 10 000 Kčs.
Spoločenstvá chránia a podporujú spoločné záujmy podnikateľov, ktorí sú ich členmi, a prispievajú k riadnemu prevádzkovaniu živností. Podávajú na vyžiadanie alebo z vlastnej iniciatívy orgánom štátnej správy návrhy, informácie a stanoviská o živnostiach v odbore svojej pôsobnosti.
Zákon č. 46/1971 Zb. o geodézii a kartografii.
§ 2 a 3 zákona SNR č. 51/1988 Zb. o banskej činnosti, výbušninách a o štátnej banskej správe.
Zákon č. 68/1989 Zb. o organizácii Československé štátne dráhy.
Zákon č. 110/1964 Zb. o telekomunikáciách.
Zákon č. 30/1968 Zb. o štátnom skúšobníctve v znení zákona č. 54/1987 Zb.
Napr. § 52 ods. 4 zákona č. 335/1991 Zb. o súdoch a sudcoch, § 29 ods. 1 zákona č. 76/1959 Zb. o niektorých služobných pomeroch vojakov v znení zákona č. 228/1991 Zb.
Druhá časť zákona č. 328/1991 Zb. o konkurze a vyrovnaní.
§ 13 ods. 2 zákona č. 526/1990 Zb. o cenách.
Napr. vyhláška Ministerstva kultúry ČR č. 241/1991 Zb. o výhradnom oprávnení niektorých organizácií zastupujúcich autorov alebo výkonných umelcov.
§ 30 Prehliadky prevádzkární
§ 72 Kolaudačné konanie
Dátum účinnosti do: 30.06.1994